DA Den Europæiske Unions Tidende C 171/11

MEDDELELSE OM ANSØGNING OM EFTERFORSKNING EFTER FLYDENDE OG GASFORMIGE KULBRINTER BENÆVNT MASSERIA FRISELLA-TILLADELSEN

DET REGIONALE FORVALTNINGSORGAN FOR ENERGI OG OFFENTLIG FORSYNINGSVIRKSOMHED — DEN REGIONALE AFDELING FOR ENERGI

REGIONALKONTORET FOR KULBRINTER OG GEOTERMI (U.R.I.G.)

2012/C 171/08

Den 17. august 2011 og med henvisning til Siciliens regionallov nr. 14 af 3. juli 2000 har selskabet Enel Longanesi Developments s.r.l. med hovedsæde på adressen via Dalmazia 15, 00198 Rom, Italia (P.IVA/C.F. 10708691000), og som er medlem af Roms handelskammer [nr. 1250942 i det økonomiske og administrative indeks (REA)], ansøgt det Regionale Forvaltningsorgan for Energi og Offentlig Forsyningsvirksomhed, Via Ugo La Malfa 87/89, 90146 Palermo, Italia, der er den kompetente myndighed for tildeling af udvindingsrettigheder i regionen Sicilien, om tilladelse til efterforskning efter flydende og gasformige kulbrinter, benævnt »Masseria Frisella«-tilladelsen i et område på 68 166 ha (681,66 km2) i følgende kommuner i provinserne Agrigento, Palermo og Trapani på det vestlige Sicilien: Montevago, Santa Margherita Belice, (Agrigento), Bisacquino, Campofiorito, Camporeale, Contessa Entellina, Corleone, Monreale, Partinico, Piana degli Albanesi, Roccamena, San Cipirello og San Giuseppe Jato (Palermo), Alcamo, Gibellina, Poggioreale og Salaparuta (Trapani). Mod vest afgrænses området af det område, som er omfattet af tilladelsen til olie- og gasefterforskning benævnt »Vita«, der indehaves af Edison SpA, og mod syd, øst og nord grænser det op til frie områder, og det er forsætligt begrænset mod øst for ikke at påvirke følgende lokaliteter af fællesskabsbetydning: »Boschi Ficuzza e Cappelliere — Vallone Cerasa, Castagneti Mezzojuso«, »Rocca Busambra e Rocche di Rao« og »Monti Barracù e Cardellia samt Pizzo Cangialosi e Gole del Torrente Corleone«.

Perimeteren for det område, ansøgningen omfatter, er en uregelmæssig, sekskantet polygon, der afgrænses af sammenhængende rette linjer gennem punkterne A, B, C, D, E, F og G.

Ovennævnte punkter er defineret som følger:

A. Toppunkt beliggende 295 meter over havet (det nordvestlige hjørne af C. Polizzi), sydøst for bebyggelsen Alcamo, der er det samme som punkt B i olie- og gasefterforskningstilladelsen »Vita«, som indehaves af Edison SpA

B. Toppunkt beliggende 716 meter over havet (det sydvestlige hjørne af Masseria Rossella), ca. 5 km vest for bebyggelsen Marineo

C. Toppunkt beliggende 609 meter over havet (La Guglia) og markeret af en kalkholdig breccia-obelisk ca. 1 km nordvest for bebyggelsen Ficuzza

D. Toppunkt beliggende 484 meter over havet (det nordlige hjørne af Masseria Magione) i lokalområdet Contrada Magione

E. Toppunkt beliggende 366 meter over havet (det sydlige hjørne af Ponte Alvano) i lokalområdet Alvano

F. Punkt beliggende 70 km ude ad SS 188 (milepæl) i Contrada Calliala nordvest for bebyggelsen Montevago

G. Punkt beliggende 2 km ude ad SP 19 (milepæl) mellem Ruderi di Salaparuta og Salaparuta), der er det samme som punkt C i olie- og gasefterforskningstilladelsen »Vita«, som indehaves af Edison SpA

Geografiske koordinater

Punkt Nordlig bredde Østlig længde (M. Mario) A 37° 58′ 07,64″ 00° 31′ 50,97″ B 37° 56′ 49,23″ 00° 53′ 52,36″ C 37° 53′ 26,33″ 00° 55′ 03,42″ D 37° 52′ 01,22″ 00° 49′ 30,87″ E 37° 44′ 11,62″ 00° 46′ 20,58″ F 37° 41′ 43,12″ 00° 31′ 13,28″ G 37° 46′ 24,84″ 00° 32′ 34,14″

Interesserede kan indgive ansøgning om tilladelse inden for samme område inden for 90 dage efter offentliggørelsen af denne meddelelse i Den Europæiske Unions Tidende. Ansøgninger indgivet efter fristen vil ikke komme i betragtning. Dekretet om meddelelse af efterforskningstilladelse udstedes inden for seks måneder regnet fra sidste frist for, at konkurrerende foretagender kan indgive ansøgning. Hvad angår artikel 5, stk. 1, i direktiv 94/22/EF skal det endvidere meddeles, at kriterierne for tildeling af tilladelse til prospektering, efterforskning og udvinding allerede er offentliggjort i EF-Tidende C 396 af 19. december 1998 med henvisning til bestemmelserne i Italiens præsidents lovdekret nr. 625 af 25. november 1996 (offentliggjort i Gazzetta ufficiale della Repubblica Italiana (den italienske statstidende) nr. 293 af 14. december 1996) om gennemførelse af nævnte direktiv i italiensk lovgivning og nærmere beskrevet i førnævnte regionallov nr. 14 af 3. juli 2000 (offentliggjort i Gazzetta Ufficiale della Regione Siciliana (regionen Siciliens officielle tidende) nr. 32 af 7. juli 2000).

Betingelser og krav med hensyn til aktiviteternes udøvelse og ophør er fastsat i førnævnte sicilianske regionallov nr. 14 af 3. juli 2000 og i det standardudbudsmateriale, der er offentliggjort ved Erhvervsafdelingens dekret nr. 91 af 30. oktober 2003 og nr. 88 af 20. oktober 2004, i Gazzetta Ufficiale della Regione Siciliana henholdsvis nr. 49, del I, af 14. november 2003 og nr. 46, del I, af 5. november 2004.

Ansøgningsdokumenterne er deponeret på Regionalkontoret for Kulbrinter og Geotermi, Den Regionale Afdeling for Industri og Minedrift, via Ugo La Malfa 101, 90146 Palermo, Italia, hvor de ligger til gennemsyn for interesserede.